**KUTSESTANDARD**

**Juuksur, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike kompetentsusnõudeid. Kutsestandardeid kasutatakse koolituskavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Juuksur, tase 4* | *4* |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| *Barber, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Juuksuri töö eesmärgiks on kliendile juuksuriteenuste osutamine, arvestades tema soove, vajadusi ja võimalusi. Juuksuri tööülesanneteks on peanaha ja juuste professionaalne hooldamine ja töötlemine, juuste lõikamine, värvimine ja blondeerimine, soengute ja püsilokkide tegemine ning vuntside ja habeme lõikamine. Juuksur on kursis moetrendidega, nõustab klienti teenuste ja toodete valikul ning soovitab kliendile juuksehooldusvahendeid.  Juuksur töötab iseseisvalt ja kollektiivis ning vastutab oma tehtud töö lõpptulemuse eest. Juuksuritöö on seotud klientide teenindamisega, mis eeldab suhtlemisvalmidust, sõbralikkust ning võimet tulla toime erinevate klientidega.  Valdavalt töötab juuksur seistes ja sundasendis. Juuksuritöös kasutatavad ained võivad põhjustada allergiat. Tööaeg on paindlik, vajadusel töötatakse puhkepäevadel ja erinevates töökeskkondades.  Juuksuri töövahenditeks on erinevad lõikuskäärid ja -nuga, lokirullid, erinevad kammid ja harjad, elektrilised töövahendid, erinevateks töötlusteks vajaminevad abi- ja isikukaitsevahendid.  Iluteeninduse kutsealal on lisaks juuksuri kutsele kirjeldatud kosmeetiku, küünetehniku ja spaateenindaja kutsed. |
| Ettepanekud töö kirjelduse osas: |
| **A.2 Tööosad** |
| A.2.1 Juuste ja peanaha pesemine ja hooldamine  A.2.2 Juuste lõikamine  A.2.3 Habemele ja vuntsidele kuju ja vormi lõikamine  A.2.4 Juuste keemiline lokkimine  A.2.5 Juuste värvimine  A.2.6 Soengu kujundamine  A.2.7 Klienditeenindus  A.2.8 Administreerimine ja tegevuse korraldamine |
| **Valitavad tööosad** |
| A.2.9Barber tehnikad juuste lõikamisel  A.2.10 Barberi tehnikad habeme ja vuntside kujundamisel ja ajamisel |
| Ettepanekud tööosade osas: |
| **A.3 Kutsealane ettevalmistus** |
| 4. taseme juuksuriks saab õppida kutseõppeasutuses, kursustel või töökohal. |
| Ettepanekud kutsealase ettevalmistuse osas: |
| **A.4 Enamlevinud ametinimetused** |
| Juuksur, meestejuuksur, naistejuuksur |
| Ettepanekud enamlevinud ametinimetuste osas: |
| **A.5 Regulatsioonid kutsealal tegutsemiseks** |
| Regulatsioonid puuduvad. |
| **A.6 Tulevikuoskused** |
| Kasvav tähtsus on personaalse brändi loomise, raamatupidamise (isiklik eesmärgistatud majandamine) ning foto ja video kasutamise ja töötlemise oskustel. Erialastest oskustest on kasvav tähtsus värvitehnikate ja materjalide tundmisel, lõikuste ja värviplaanide konstrueerimisel ning süvendatud trihholoogia oskustel. |
| Ettepanekud tulevikuoskuste osas: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Selle kutse taotlemisel on nõutav üldoskuste (B.2) ja kohustuslike kompetentside B.3.1 - B.3.8 tõendamine. Lisaks on võimalik tõendada valitavaid kompetentse B.3.9 – B.3.10.  Osakutse barber, tase 4 taotlemisel on nõutav üldoskuste (B.2), kompetentsi B.3.1, B.3.2, B.3.3, B.3.5, B.3.7, B.3.8 ja valitavate kompetentside B.3.9, B.3.10 tõendamine. |

|  |
| --- |
| **B.2. Juuksur, tase 4 üldoskused** |
| 1. Suhtleb kliendiga viisakalt ja järgib klienditeeninduse head tava, arvestades salongis kokkulepitud teenindusstandardeid. 2. Järgib eetika- ning konfidentsiaalsuse põhimõtteid. 3. Järgib tööohutus- ja hügieeninõudeid. 4. Kasutab ressursse säästvalt. 5. Kasutab ergonoomilisi töövõtteid. 6. Hoiab oma töökoha korras ja puhtana. 7. Oskab eesti keelt tasemel B1 ja valdab erialast inglise keelset terminoloogiat (vt lisa 1 Keelte oskustasemete kirjeldused). 8. Kasutab tööalaselt arvutit algaja kasutaja tasemel ja järgmisi digioskusi: sisuloome ja probleemilahendus ning iseseisva kasutaja tasemel: ohutus, infotöötlemine ja kommunikatsioon (vt lisa 2 Digipädevuste enesehindamisskaala). |
| Ettepanekud üldoskuste kohta: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Juuste ja peanaha pesemine ja hooldamine** | **EKR tase 4** |
| Tegevusnäitajad:   1. Hindab kliendi juuste ja peanaha tervislikku seisundit; valmistab töökoha ette kliendi juuste ja peanaha pesemiseks; valib pesemiseks sobivad tooted lähtuvalt teenuse iseloomust ning kliendi juuste ja peanaha seisundist; peseb peanahka ja juukseid, kasutades masseerivaid pesemisliigutusi. 2. Hooldab juukseid ja peanahka, kasutades vastavaid hooldustooteid, lähtudes kliendi juuste ja peanaha seisundist ning eelnevast ja järgnevast töötlusest; soovitab kliendile tooteid koduseks juukse- ja peanaha hoolduseks. | |
| Ettepanekud tööosa kohta: | |
| **B.3.2 Juuste lõikamine** | **EKR tase 4** |
| Tegevusnäitajad:   1. Koostab juukselõikuse skeemi, lähtudes juukselõikuse neljast põhivormist (massiivne, ühtlane järgulisus, kasvav järgulisus ja gradueeritud), pea anatoomilistest jaotustest ning juuste kasvualast ja -suunast; selgitab konsultatsiooni käigus välja kliendi soovid, vajadused, võimalused ja isikupära. 2. Lõikab vastavalt skeemile kombineerides erinevaid põhivorme, arvestades kliendi näo ja pea kuju, juuste pikkust, tekstuuri ja kasvusuunda ning kasutades nelja põhivormi ja lõikusele vastavaid töövahendeid. | |
| Ettepanekud tööosa kohta: | |
| **B.3.3 Habemele ja vuntsidele kuju ja vormi lõikamine** | **EKR tase 4** |
| Tegevusnäitajad:   1. Lõikab habet ja vuntse, kujundades neid vastavalt kliendi näo kujule, karvakasvu eripärale ja kliendi soovile ning kasutades lõikusele vastavaid töövahendeid. 2. Peseb ja hooldab habet vastavalt kliendi näonaha seisundile; viimistleb habeme, kasutades vastavaid hooldus- ja viimistlustooteid. 3. Soovitab kliendile tooteid koduseks habeme ja vuntside hoolduseks. | |
| Ettepanekud tööosa kohta: | |
| **B.3.4 Juuste keemiline lokkimine** | **EKR tase 4** |
| Tegevusnäitajad:   1. Valib õige suurusega lokirullid vastavalt kliendi juuste tüübile ja eelnevale töötlusastmele; kasutab erinevaid rullide keeramise tehnikaid, arvestades soovitud lõpptulemust. 2. Valib ja kasutab sobivaid eelhooldustooteid, lähtudes juuksestruktuurist; valib ja kasutab keemilise loki vedelikke vastavalt juuksestruktuuri omadustele ja eelnevatele töötlustele, arvestades juuksestruktuuri muutusi keemiliste reaktsioonide käigus; kasutab lokivedelikku ja kinnitusainet vastavalt kasutusjuhendile. 3. Teeb järelhooldust, arvestades juuksestruktuuri; soovitab koduseks hoolduseks juuksehooldustooteid. | |
| Ettepanekud tööosa kohta: | |
| **B.3.5 Juuste värvimine** | **EKR tase 4** |
| Tegevusnäitajad:   1. Arvestades juuste tumedusastet, loomulikku pigmenti, juuksestruktuuri omadusi, eelnevaid ja järgnevaid töötlusi ning valmistab värvimise segu järgides kasutusjuhendit. 2. Soovitud tulemuse saamiseks kannab värvisegu juustele vastavalt värviskeemile. 3. Loputab ja peseb värvisegu juustest, kasutades sobivat šampooni vastavalt juuksestruktuurile ja järgnevale töötlusele; neutraliseerib juuksed; soovitab kliendile sobivaid hooldustooteid. | |
| Ettepanekud tööosa kohta: | |
| **B.3.6 Soengu kujundamine** | **EKR tase 4** |
| Tegevusnäitajad:   1. Teeb rullisoenguid keerates rulle vastavalt skeemile, juuste lõikusele, pikkusele ja näo kujule ning kliendi soovile; kujundab rullisoengu, kasutades erinevaid töövahendeid ja viimistlustooteid. 2. Teeb föönisoenguid vastavalt lõikusele, kasutades erinevaid tehnikaid, töövahendeid ja viimistlustooteid; tõstab soengupõhja vastavalt lõikusele, andes soengule kohevuse ja püsivuse; töötleb juukseotsi, andes neile lokilisuse või sileduse, kasutades sobivaid töövahendeid. 3. Teeb ülespandud soenguid, kasutades sobivaid töövahendeid ja -tehnikaid. 4. Teeb erinevatele ajastutele (muistne Rooma, Egiptus ja Kreeka, keskaeg, renessanss, barokk, rokokoo, 19.-21.sajandid) iseloomulikke soenguid, kasutades sobivaid tehnikaid ja töövahendeid. | |
| Ettepanekud tööosa kohta: | |
| **B.3.7 Klienditeenindus** | **EKR tase 4** |
| Tegevusnäitajad:   1. Loob positiivse kontakti ja juhatab kliendi klienditooli. 2. Järgib klienti teenindades Tervisameti poolt kehtestatud nõudeid. 3. Kasutab puhastatud ja desinfitseeritud töövahendeid. 4. Selgitab välja kliendi soovi; nõustab klienti teenuse valikul, lähtudes juuste ja peanaha seisundist ja kliendi soovist; selgitab kliendile võimalikke teenusega kaasnevaid juuste ja peanaha seisundit mõjutavaid ohutegureid. 5. Tutvustab ja soovitab juuksehooldus- ja viimistlustooteid koduseks kasutamiseks ja teeb kaasamüüki. 6. Lõpetab teenuse korrektselt ja võimalusel lepib kokku järgmise külastuse aja. | |
| Ettepanekud tööosa kohta: | |
| **B.3.8 Administreerimine ja tegevuse korraldamine** | **EKR tase 4** |
| Tegevusnäitajad:   1. Loob positiivse esmamulje, hoiab kliendi ooteala puhtust, tagab kliendile mugava ooteaja. 2. Tutvustab klientidele ilusalongi teenuseid ja nende hindu, vastab telefonile ning broneerib aegu, lähtudes teenuse ajakulust ja töögraafikust; vajadusel teavitab klienti broneeringu muutustest; tunneb tooteid ja teeb kaasamüüki. 3. Kujundab teenuste hinnad, lähtudes sisseostuhindadest, tegevuskuludest ja turusituatsioonist. 4. Hindab iluteenindusalaseid ettevõtluse võimalusi; valib sobiva ettevõtlusvormi; korraldab tegevust, arvestades kutsealast teavet ja õigusakte ning lähtudes väikeettevõtluse põhitõdedest; planeerib ettevõtte tööd. | |
| Ettepanekud tööosa kohta: | |

**VALITAVAD KOMPETENTSID**

|  |  |
| --- | --- |
| **B.3.9 Barber tehnikad juuste lõikamisel** | **EKR tase 4** |
| Tegevusnäitajad:   1. Tunneb, eristab ja kasutab erinevaid barber tehnikaid juuste lõikamisel. 2. Lõikab pealaelt pikki juukseid kääridega jaotuste kaupa või gradueerides; viimistleb vastavalt lõikuse stiilile. 3. Lõikab pealaelt lühikesi juukseid kääride või juukselõikusmasinaga jaotuste kaupa või gradueerides; viimistleb vastavalt lõikuse stiilile. 4. Lõikab kääride ja juukselõikusmasinaga nahalähedasi sujuvate üleminekutega lõikusi (*Skinfade, Fade).*   Kasutab habemenuga pea paljaks ajamisel ja juukse kontuuri kujundamisel; kasutab teenuse ettevalmistava osana kuumi rätikuid; kasutab Wet-shave'i teenuse osutamisel kaitsekindaid.   1. Kasutab juukselõikuste teostamisel kääri-kammi, masin-kammi ja noalõikuse tehnikaid. | |
| Ettepanekud tööosa kohta: | |
| **B.3.10 Barberi tehnikad habeme ja vuntside kujundamisel ja ajamisel** | **EKR tase 4** |
| Tegevusnäitajad:   1. Tunneb, eristab ja kasutab erinevaid barberi tehnikaid habeme ja vuntside kujundamisel ja ajamisel. 2. Lõikab masina ja kääridega habet ja vuntse vastavalt kliendi soovile, habeme karva struktuurile, kliendi näo ja pea kujule sobiva vormi ja kujuga, arvestades kliendi stiili. 3. Ajab habet kasutades kolme põhitehnikat (vabakäe, tagantkäe ja vastukäe) habeme kasvuala neljateistkümne piirkonna ajamisel ja habeme kontuuri kujundamisel; kasutab Wet-shave'i teenuse osutamisel kaitsekindaid. 4. Kasutab habeme ajamise teenuse ettevalmistava osana kuumi rätikuid. 5. Lõpetab habeme ajamise protseduuri lähtudes kliendi näonaha tüübist. | |
| Ettepanekud tööosa kohta: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Kaubi Koch, Sasipea Salong  Leili Liinak, Tallinna Tööstushariduskeskus  Renaldo Paabel, C.U.T. salong  Kaja Seppel, Kutseliste Juuksurite Vabariiklik Ühendus  Katrin Veber, Ida-Virumaa Kutsehariduskeskus  Kertti Viru, Kutseliste Juuksurite Vabariiklik Ühendus |
| 1. Kutsestandardi kinnitaja | Teeninduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) | 5141 Juuksurid |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles: Hairdresser  Vene keeles: парихмахер  Soome keeles: parturi-kampaaja | |
| **C.3 Lisad** | |
| Lisa 1 [Keelte oskustasemete kirjeldused](http://kutsekoda.ee/et/kutseregister/kutsestandardid/10586768/lisad/10586788/lisa-1-keelte-oskustasemete-kirjeldusedpdf)  Lisa 2 Digipädevuste enesehindamisskaala | |